Porsgrunds Søforsikringsselskab

Porsgrund Søforsikringsselskab var et norsk sjøforsikringsselskap som ble stiftet av amtmann H.J.C. Aall og Hans Eleonardus Møller 16. mars 1853 i Porsgrunn. Selskapet ble etablert med en kapital med 60.000 spesidaler fordelt på 600 aksjer. Selskapet forsikret i tillegg til skip også last og frakt.

Selskapet møtte økonomiske utfordringer på 1890-tallet og tapte blant annet stort på et felles skandinavisk forsikringsselskap basert i London, The United Marine Insurance Companies of Scandinavia.

Avvikling
Selskapet fikk likviditetsproblemer i 1894 og i 1895 vedtok generalforsamling at boet skulle leveres til skifteretten. Boet etter selskapet ble avsluttet først i 1903.

Arkivet
Arkivmateriale etter Porsgrund Søforsikringsselskab befinner seg på KUBEN i Arendal og omfatter journaler, korrespondanse, havaripapirer, forsikringsprotokoller og regnskap.

Referanser

Eksterne lenker
 

Norske sjøforsikringsselskaper
Norsk sjøfartshistorie
Selskaper etablert i 1853
1853 i Norge
Privatarkiv fra Telemark
Sjøfart i Telemark
Arkiv oppbevart ved KUBEN
Artikler i sjøfart-prosjektet